

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 24.septembrī **Nr.457**

 (prot. Nr.37, 47.§)

**Par Križu rūpnieciskajā zonā, Daugavpilī**

**jaunizbūvēto centralizēto ūdensvada un sadzīves kanalizācijas sistēmu**

**ieguldīšanu SIA „Daugavpils ūdens” pamatkapitālā**

Pamatojoties uz likuma „Par pašvaldībām” 21.panta pirmās daļas 27.punktu, Komerclikuma 154.pantu, 2018.gada 10.augusta starp Daugavpils pilsētas domi un sabiedrību ar ierobežotu atbildību „Daugavpils ūdens” noslēgtā Sadarbības līguma 3.1.6.punktu, 2019.gada 15.marta Vienošanos par Eiropas Savienības fonda projekta īstenošanu Nr.5.6.2.0/17/I/029, nodrošinot projekta „Daugavpils pilsētas Križu rūpnieciskās teritorijas publiskās infrastruktūras attīstība”(turpmāk - Projekts)*,* sasniegto rezultātu uzturēšanu, ievērojot darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumu prasības, Daugavpils pilsētas domes Finanšu komitejas 2020.gada 17.septembra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Ieguldīt sabiedrības ar ierobežotu atbildību „Daugavpils ūdens” (vienotais reģistrācijas Nr.41503002432, juridiskā adrese: Ūdensvada iela 3, Daugavpils, LV-5401) pamatkapitālā Križu rūpnieciskajā zonā, Daugavpilī, jaunizbūvētās centralizētās ūdensvada un sadzīves kanalizācijas sistēmas, t.sk. kanalizācijas sūkņu stacija ar vadības skapi.
2. Uzdot sabiedrības ar ierobežotu atbildību „Daugavpils ūdens” valdei veikt mantiskā ieguldījuma, kas norādīts šī lēmuma 1.punktā, novērtējumu saskaņā ar Komerclikuma 154.panta pirmo daļu.
3. Atbilstoši šī lēmuma 2.punktā veiktajam novērtējumam palielināt sabiedrības ar ierobežotu atbildību „Daugavpils ūdens” pamatkapitālu.
4. Uzdot sabiedrībai ar ierobežotu atbildību „Daugavpils ūdens” iesniegt dalībnieku sapulcei pamatkapitāla palielināšanas noteikumus un statūtu grozījumus.
5. Lēmuma izpildi kontrolē Daugavpils pilsētas domes priekšsēdētāja vietniece Līvija Jankovska.

|  |  |
| --- | --- |
| Pielikumā:  | * Daugavpils pilsētas domes pamatlīdzekļu uzskaites kartīte Nr.12180015

inventāra Nr.12180015;* Daugavpils pilsētas domes pamatlīdzekļu uzskaites kartīte Nr.12180016

inventāra Nr.12180016;* Daugavpils pilsētas domes pamatlīdzekļu uzskaites kartīte Nr.12180017

inventāra Nr.12180017. |

Domes priekšsēdētājs *(personiskais paraksts)* I.Prelatovs